Csongrád Város Polgármesterétől

Száma: Fjl/3-6/2022. „M”

Témafelelős: Varga Júlia

ELŐTERJESZTÉS

## Csongrád Városi Önkormányzat Képviselő-testületének

## 2022. január 14-én tartandó rendkívüli ülésére

## Tárgy: Javaslat Csongrád Város Településszerkezeti Tervének és Csongrád Város Helyi Építési Szabályzatáról és Szabályozási Terve jóváhagyásáról szóló (HÉSZ) 25/2005. (VIII. 29.) Ökt. rendelet 1 részterületen történő módosítása egyszerűsített módosítási eljárása folyamatában döntés a környezeti értékelés szükségességéről

**Tisztelt Képviselő-testület!**

Csongrád Városi Önkormányzat Képviselő-testülete 17/2021. (II.18.) önkormányzati határozatával kiemelt fejlesztési területté nyilvánította az 5878 hrsz-ú ingatlan területét, e területre vonatkozóan a hatályos településrendezési eszközök módosításával kapcsolatban a következőket állapítja meg, és az alábbiakat javasolja:

1. A tervmódosítás a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 41. § szerinti egyszerűsített eljárásban zajlik.
2. A környezeti értékelés szükségességére vonatkozóan a környezet védelméért felelős szervek véleményének kikérése megtörtént, a beérkezett vélemények alapján a településrendezési eszközök módosítása a környezetre káros hatással nem lesz. A környezeti hatás jelentőségének mérlegelési szempontjai:
   * *a módosítás során új beépítésre szánt terület nem kerül kijelölésre;*
   * *a módosítás nem érint átlagosnál jobb minőségű termőföldet;*
   * *a módosítás nem érint üzemtervezett, vagy kiváló termőhelyi adottságú erdőterületet, országos szintű természetvédelmi oltalom alatt álló területet, ökológiai hálózatot;*
   * *a módosítás nem érint környezeti problémákkal terhelt területet;*
   * *a módosítással érintett terület nem érint örökségvédelmi értéket, régészeti lelőhelyet;*
   * *a módosítás nem idéz elő olyan környezeti változásokat, amelyek az emberi egészségre, a környezetre kockázatot jelentenek;*
   * *a módosítás természeti erőforrások igénybevételével nem jár;*
   * *a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;*
   * *a módosítást a környezettel kapcsolatos közösségi jogszabályok végrehajtása nem érinti.*

A fentiekre tekintettel, a határozati javaslatban foglaltak szerint döntöttem.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Előterjesztés melléklete: Város-Teampannon Kft. által összeállított véleményeket összegző táblázat a környezeti vizsgálat szükségességéről

**H a t á r o z a t i j a v a s l a t**

Csongrád Városi Önkormányzat Képviselő-testülete 17/2021. (II.18.) önkormányzati határozatával kiemelt fejlesztési területté nyilvánította az 5878 hrsz-ú ingatlan területét, e területre vonatkozóan a hatályos településrendezési eszközök módosításával kapcsolatban a következőket állapítja meg:

1. A tervmódosítás a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 41. § szerinti egyszerűsített eljárásban zajlik.
2. A környezeti értékelés szükségességére vonatkozóan a környezet védelméért felelős szervek véleményének kikérése megtörtént, a beérkezett vélemények alapján a településrendezési eszközök módosítása a környezetre káros hatással nem lesz. A környezeti hatás jelentőségének mérlegelési szempontjai:
   * *a módosítás során új beépítésre szánt terület nem kerül kijelölésre;*
   * *a módosítás nem érint átlagosnál jobb minőségű termőföldet;*
   * *a módosítás nem érint üzemtervezett, vagy kiváló termőhelyi adottságú erdőterületet, országos szintű természetvédelmi oltalom alatt álló területet, ökológiai hálózatot;*
   * *a módosítás nem érint környezeti problémákkal terhelt területet;*
   * *a módosítással érintett terület nem érint örökségvédelmi értéket, régészeti lelőhelyet;*
   * *a módosítás nem idéz elő olyan környezeti változásokat, amelyek az emberi egészségre, a környezetre kockázatot jelentenek;*
   * *a módosítás természeti erőforrások igénybevételével nem jár;*
   * *a módosítás más tervekre, programokra hatással nem lesz, a környező területfelhasználások rendeltetésszerű használatát nem korlátozza;*
   * *a módosítást a környezettel kapcsolatos közösségi jogszabályok végrehajtása nem érinti.*

A 2/2005. (I.11.) Kormányrendelet 5. §-a szerinti felhatalmazás alapján a Polgármester megállapítja, hogy környezeti értékelés készítése és környezeti vizsgálati eljárás lefolytatása nem szükséges.

Jelen döntés meghozatalával és közzétételével a településrendezési eszközök módosításának partnerségi egyeztetését lezárom, gondoskodom a településrendezési eszközök módosításához készült egyeztetési dokumentációnak a véglegesítéséről és gondoskodom a véleményezés kezdeményezéséről.

A határozatról értesítést kap:

1. Képviselő-testület tagjai
2. Fejlesztési és üzemeltetési iroda
3. Varga Júlia városi főépítész

Csongrád, 2022. január 11.

Bedő Tamás

polgármester

NYILATKOZATOK A KÖRNYEZETI VIZSGÁLAT SZÜKSÉGESSÉGÉRŐL, ADATSZOLGÁLTATÁS

|  |  |  |  |  |  |
| --- | --- | --- | --- | --- | --- |
|  | **Államigazgatási szerv** | **Válaszolt** | **Nyilatkozat a környezeti vizsgálat készítés szükségességéről** | **Adat-szolgál-tató** | **Vélemény/Adat-szolgáltatás** |
| 1. | Csongrád-Csanád Megyei Kormányhivatal  Állami Főépítész | IGEN | nem szükséges | NEM | - |
| 2. | CSCSMKH Környezetvédelmi, Természetvédelmi és Hulladékgazdálkodási Főosztály Környezetvédelmi és Természetvédelmi Osztály | NEM |  | IGEN |  |
| 3. | JNSZ KH Hatósági Főosztály, Bányászati Osztály | IGEN | nem szükséges | IGEN | nincs érintettség |
| 4. | Kiskunsági Nemzeti Park Igazgatóság | IGEN | nem szükséges | IGEN | adatot szolgáltatott |
| 5. | Csongrád-Csanád Megyei Katasztrófavédelmi Igazgatóság (Területi Vízvédelmi/Vízügyi Hatóság) | NEM |  | IGEN |  |
| Csongrád-Csanád Megyei Katasztrófavédelmi Igazgatóság | IGEN | nem szükséges | IGEN | - |
| 6. | Csongrád Város Jegyzője | IGEN | nem szükséges | NEM | nem emel kifogást |
| 7. | CSCSMKH Népegészségügyi Főosztály | IGEN | nem szükséges | NEM | - |
| 8. | BKMKH Agrárügyi Főosztály Erdészeti Osztály | NEM |  | IGEN |  |
| 9. | CSCSMKH Agrárügyi Főosztály Növény- és Talajvédelmi Osztály | IGEN | nem szükséges | NEM | - |
| 10. | CSCSMKH Agrárügyi Főosztály Földművelésügyi Osztály | NEM |  | IGEN |  |
| 11. | Csongrád-Csanád Megyei Kormányhivatal  Földhivatali Főosztály Földhivatali Osztály I. | IGEN | nem szükséges | IGEN | - |
| 12. | Budapest Főváros Kormányhivatala  Népegészségügyi Főosztály Közegészségügyi Osztály 1. | IGEN |  | IGEN | érintettség nem áll fenn |
| 13. | Nemzeti Népegészségügyi Központ Kémiai Biztonsági és Kompetens Hatósági Főosztály | IGEN | nem szükséges | NEM | - |
| 14. | Honvédelmi Minisztérium Hatósági Főosztály | IGEN | nem véleményező | IGEN | nem emel kifogást |
| 15. | Országos Vízügyi Főigazgatóság | NEM | nem véleményező | IGEN |  |
| 16. | Alsó-Tisza-vidéki Vízügyi Igazgatóság | IGEN |  | IGEN | Az 5878 hrsz-ú ingatlan 110 m-es korlátozási zónán belüli ingatlanrészén kizárólag az ATIVIZIG által jóváhagyott kiviteli tervek birtokában és az általa biztosított szakfelügyelet mellett végezhető. |
| 17. | Csongrád-Csanád Megyei Kormányhivatal  Építésügyi és Örökségvédelmi Főosztály | IGEN | nem véleményező | IGEN | Tervezési terület része a műemléki jelentőségű területként védett Csongrád Belváros kijelölt műemléki környezetének. |
| 18. | Nemzeti Földügyi Központ | IGEN | nem véleményező | IGEN | adatot szolgáltatott |
| 19. | Lechner Tudásközpont Területi, Építészeti és Informatikai Nonprofit Kft. | IGEN | nem véleményező | IGEN | 2018-ban szolgáltatott adatok még érvényben vannak |